Fríður hópur Fjallafélaga gekk á Móskarðshnúka í sól og blíðu síðasta dag októbermánaðar . Fjallganga á Móskarðshnúka býður alltaf upp á einstaka stemmningu og ævintýri . Maður fær alltaf laun fyrir að klífa bratann þegar maður kemur upp á efstu brúnir og fær útsýni til norðurs yfir Kjósina , allt upp í Hvalfjörð og yfir Skarðsheiðina . Ófært er að hefðbundna uppgöngustaðnum góðan part vetrar þannig að ekki er sama traffíkin þar eins og á öðrum klassískum gönguleiðum á Esjuna . Fyrir fjallaskíðagarpa eru Móskarðshnúkar virkilega spennandi valkostur rétt utan höfuðborgarinnar . Þetta er amk gönguleið sem við fjallabræður fáum aldrei leið á .